Dennis Bergkamp
Denisas Berkampas (ol. Dennis Bergkamp, g. 1969 m. gegužės 10 d.) – karjerą baigęs Nyderlandų profesionalus futbolininkas, žaidęs puolėjo arba atakuojančio saugo pozicijose. 2004 m. futbolo legenda Pelé paminėjo D. Bergkampą kaip vieną iš 125 geriausių visų laikų futbolininkų. 2007 m. jis buvo išrinktas į Anglijos futbolo šlovės muziejų ir kol kas yra vienintelis olandas, sulaukęs tokio pripažinimo. 1993 m. ir 1997 m. D. Bergkampas liko trečias FIFA pasaulio metų žaidėjo rinkimuose. 1992 m. jis liko trečias, o 1993 m. antras Geriausio Europos futbolininko (Auksinio kamuolio) rinkimuose.